ตร.รวบชาย 3 คน ในเหตุจับตัวประกันที่เบลเยียม
(ภาพ: AP Photo),ตำรวจจับกุมชาย 3 คน หลังจากเดินทางไปยังอพาร์ตเมนต์แห่งหนึ่ง ในเมืองเกนต์ ทางตะวันตกของประเทศเบลเยียม เพราะมีรายงานว่าเกิดเหตุจับตัวประกันขึ้น,สำนักข่าวต่างประเทศรายงานว่า เจ้าหน้าที่ตำรวจจับกุมตัวชาย 3 คน หลังจากมีรายงานว่าเกิดเหตุการณ์กลุ่มมือปืน 4 คน บุกจี้จับตัวประกันชายคนหนึ่ง ที่อพาร์ตเมนต์แห่งหนึ่ง ในเขตดัมพอร์ต ของเมืองเกนต์ ประเทศเบลเยียม เมื่อช่วงเช้าวันจันทร์ที่ผ่านมา,ก่อนหน้านี้ โฆษกสำนักงานตำรวจในเมืองเกนต์ระบุว่า เหตุการณ์นี้ไม่เกี่ยวข้องกับการก่อการร้ายเหมือนกรณีที่ซิดนีย์ ขณะที่สื่อท้องถิ่นรายงานว่าการจับตัวประกันครั้งนี้มีเรื่องยาเสพติดมาเกี่ยวข้อง อย่างไรก็ตาม ตำรวจที่จับกุมตัวชายทั้ง 3 คนไม่พบอาวุธในตัวพวกเขาเลย และไม่ยืนยันด้วยว่าเกิดเหตุจับตัวประกันขึ้นจริงหรือไม่,ด้านผู้สื่อข่าวที่อยู่ในที่เกิดเหตุรายงานว่า ชายทั้ง 3 คน เดินชูมือขึ้นฟ้าออกมามอบตัวกับตำรวจด้วยตัวเอง โดยไม่มีการใช้ความรุนแรงใดๆ และไม่แน่ชัดว่าพวกเขาเป็นผู้ต้องสงสัยจับตัวประกันหรือไม่,ทั้งนี้ รายงานเบื้องต้นเรื่องการจับตัวประกันไม่ได้รับการยืนยันจากทั้งเจ้าหน้าที่ตำรวจหรือผู้อยู่อาศัยท้องถิ่น แต่ ฟิลิป รอสคาร์ต ผู้บังคับการตำรวจเมืองเกนต์ เปิดเผยต่อเว็บไซต์ข่าว เดอ ชตองดาร์ด ของเบลเยียมว่า พวกเขากำลังปฏิบัติการอย่างระมัดระวังเพราะมีความเป็นไปได้ว่าจะมีตัวประกันเข้ามาเกี่ยวข้อง แต่ตำรวจควบคุมสถานการณ์ได้แล้ว
ตำรวจจับกุมชาย 3 คน หลังจากเดินทางไปยังอพาร์ตเมนต์แห่งหนึ่ง ในเมืองเกนต์ ทางตะวันตกของประเทศเบลเยียม เพราะมีรายงานว่าเกิดเหตุจับตัวประกันขึ้น
กลุ่มมือปืน,จับตัวประกัน,เมืองเกนต์,อพาร์ตเมนต์,กลุ่มไอซิส,ข่าวต่างประเทศ,ไทยรัฐออนไลน์,เบลเยียม